CELEX: 
Language: lv
Date: 2020-10-08 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2019/516 papildina, nosakot jautājumu sarakstu, kuriem jāpievērš uzmanība katrā pārbaudes ciklā

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Ar 5. panta 2. punktu Eiropas Parlamenta un Padomes Regulā (ES) 2019/516 (2019. gada 19. marts) par to, kā saskaņot nacionālo kopienākumu tirgus cenās, un ar ko atceļ Padomes Direktīvu 89/130/EEK, Euratom un Padomes Regulu (EK, Euratom) Nr. 1287/2003 (NKI regula)
                  1
               , Komisija ir pilnvarota pieņemt deleģētos aktus, nosakot jautājumu sarakstu, kuriem jāpievērš uzmanība katrā pārbaudes ciklā, lai nodrošinātu NKI datu uzticamību, pilnīgumu un augstāko iespējamo salīdzināmības pakāpi atbilstoši EKS 2010.
            
            
               Balstoties uz jautājumu sarakstu, Komisija pēc tam atbilstoši NKI regulas 5. panta 3. punktam ar īstenošanas aktiem noteiks īpašus pasākumus, kas vērsti uz dalībvalstu NKI datu salīdzināmības, uzticamības un pilnīguma uzlabošanu.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Sagatavojot šo deleģēto aktu, Komisija ir rīkojusi attiecīgas apspriešanās. Saskaņā ar Komisijas Lēmuma C/2019/3651
                  2
                2. panta e) punktu notika apspriešanās ar Komisijas ekspertu grupu nacionālā kopienākuma jautājumos (“NKI ekspertu grupa”). Komisija ir apspriedusies arī ar Makroekonomikas statistikas direktoru grupu (DMES) un ekspertu grupu “Eiropas Statistikas sistēmas valstu statistikas iestādes”. 
            
            
               Visbeidzot, tā par apspriešanos pienācīgi informēja Eiropas Parlamentu un Padomi.
            
            
               3.DELEĢĒTĀ AKTA JURIDISKIE ASPEKTI
            
            
               Šā deleģētā akta mērķis ir noteikt jautājumu sarakstu, kuriem jāpievērš uzmanība katrā pārbaudes ciklā. 
            
            
               Deleģētais akts attiecas uz Eiropas Ekonomikas zonas (EEZ) jautājumu, tāpēc tā piemērošana attiecas uz EEZ.
            
            
               Deleģētais akts neietekmē ES budžetu.
            
            
               KOMISIJAS DELEĢĒTĀ REGULA (ES) …/..
            
            
               (8.10.2020),
            
            
               ar ko Eiropas Parlamenta un Padomes Regulu (ES) 2019/516 papildina, nosakot jautājumu sarakstu, kuriem jāpievērš uzmanība katrā pārbaudes ciklā
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (ES) 2019/516 (2019. gada 19. marts) par to, kā saskaņot nacionālo kopienākumu tirgus cenās, un ar ko atceļ Padomes Direktīvu 89/130/EEK, Euratom un Padomes Regulu (EK, Euratom) Nr. 1287/2003 (NKI regula)
                  3
               , un jo īpaši tās 5. panta 2. punktu,
            
            
               tā kā:
            
         
         
            
               (1)Nacionālā kopienākuma tirgus cenās (NKI) datiem vajadzētu būt uzticamiem, pilnīgiem un salīdzināmiem, un šajā nolūkā būtu jāparedz atbilstīgi pasākumi.
            
            
               (2)Saskaņā ar NKI regulas 5. panta 1. punktu un lai pārbaudītu avotus, šo avotu izmantošanu un metodes, kas izmantotas, lai sagatavotu NKI kopsummas un to sastāvdaļas, Komisija ciešā sadarbībā ar NKI ekspertu grupu izstrādā pārbaudes modeli. Šajā modelī būtu jāņem vērā šajā deleģētajā regulā izveidotais jautājumu saraksts.
            
            
               (3)Pamatojoties uz NKI datu pārbaudes procesu, iepriekšējos pārbaudes ciklos gūto pieredzi un nacionālo kontu dalībvalstu ekspertu atsauksmēm, Komisija ir apzinājusi jautājumus, lai nodrošinātu NKI datu uzticamību, pilnīgumu un salīdzināmību,
            
            
               IR PIEŅĒMUSI ŠO REGULU.
            
            
               1. pants
            
            
               Jautājumu saraksts, kuriem jāpievērš uzmanība katrā pārbaudes ciklā, lai nodrošinātu NKI datu uzticamību, pilnīgumu un salīdzināmību, ietver šādus tematus:
            
            
               –ģeogrāfiskās teritorijas definīciju,
            
            
               –mājokļu pakalpojumu novērtēšanas principus,
            
            
               –PVN atmaksu apstrādi,
            
            
               –pasākumus attiecībā uz pilnīgumu,
            
            
               –neiekasētā PVN apstrādi.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 8.10.2020
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 91, 29.3.2019., 19. lpp.
               
               
                  
                     (2)
                  
                        OV C 174, 21.5.2019., 5. lpp.
               
               
                  
                     (3)
                  
                        OV L 91, 29.3.2019., 19.–24. lpp.